Musa Abu Marzuk

Musa Mohammed Abu Marzuk () ialah seorang ahli politik Palestin dari Hamas. Beliau ialah Ketua Biro Politik Hamas yang pertama dari 1992 hingga 1996. Kemudian beliau menjadi Timbalan Ketua Biro Politik Hamas pada 1997 hingga 2014.

Kehidupan awal dan pendidikan
Keluarga Musa berasal dari Yibna, Palestin Bermandat (kini Yavne, Israel). Mereka menjadi pelarian selepas perang Arab–Israel 1948 dan dipaksa berpindah ke kem Rafah di Genting Gaza. Musa dilahirkan di sana pada 9 Januari 1951. Beliau menamatkan sekolah tinggi di Gaza, dan menyambung pengajian kejuruteraan di Kaherah sehingga 1976, kemudian beliau bekerja di Teluk Parsi. Beliau menyambung pengajian ke Amerika Syarikat untuk  ijazah sarjana dalam pengurusan pembinaan dari Universiti Negeri Colorado.

Musa menetap di Amerika Syarikat selama sekurang-kurangnya 14 tahun dan memperoleh Kad Hijau (penduduk tetap) pada 1990. Beliau telah berkahwin dan memperoleh enam anak..

Penglibatan dengan Hamas
Musa mula giat dalam kerja politik Islam sejak 1968. Beliau memainkan peranan penting dalam menyusun semula Hamas selepas penangkapan besar-besaran anggotanya pada 1989. Wartawan Israel, Shlomi Eldar ada menyebut mengenai kemahiran mengumpul dana Musa, dan hubungannya dengan sumbangan di Eropah dan Amerika Syarikat dalam menyelamatkan pertubuhan itu dan membangunkan prasarananya di Gaza, termasuklah program klhidmat masyarakat. Israel mendakwa beberapa sumbangan digunakan untuk kegunaan serangan terhadap Israel, iaitu dakwaan yang Musa nafikan. Musa terpilih sebagai Ketua Biro Politik Hamas pertama pada 1992, dan sejak 1997 menjadi timbalan ketua biro tersebut.Profile on Islam Online website Musa mengasaskan Persatuan Islam Palestin.United States Senate official website

 Nota dan rujukan 
 Petikan 

 Sumber 




 Pautan luar
"Hamas leader refuses to admit-his group kill civilians during Operation Al-Aqsa Flood"
 "Al-Jazeera interview with Mousa Abu Marzouq during Operation Cast Lead"

 Abu Marzook, Mousa "Hamas is ready to talk", The Guardian. Retrieved on 16-8-2007.
 Abu Marzook, Mousa "Hamas' stand", L.A. Times. Retrieved on 28-8-2008.
 Abu Marzook, Mousa "What Hamas Is Seeking", The Washington Post. Retrieved on 28-08-2008.
 Your Questions to Hamas: Live Chat with Mousa Abu Marzook @ IslamOnline.net

Kategori:Orang dari Kegabenoran Rafah
Kategori:Anggota Hamas
Kategori:Pelarian dikehendaki oleh Amerika Syarikat
Kategori:Orang diusir dari Amerika Syarikat
Kategori:Alumni Universiti Negeri Colorado
Kategori:Rencana dicipta sempena WikiGotong-Royong WikiProjek Palestin 2023